ຈຳນວນຜູ້ເສຍຊີວິດ ຈາກໄພແຜ່ນດິນໄຫວ ຢູ່ເນປາລ ເພີ້ມຂຶ້ນ ກາຍ 7,000 ຄົນແລ້ວ
ແປດ​ມື້​ຜ່ານ​ພົ້ນ​ໄປແລ້ວ ບັນດາ​ເຈົ້າໜ້າ​ທີ່ ກ່າວ​ວ່າ ຄວາມ​ຫວັງ​ທີ່​ຈະ​ພົບ​ ຜູ້​ລອດ​ຊີວິດມາໄດ້ຕື່ມອີກນັ້ນ ​ແມ່ນ​ຈາງ​ຫາຍ​ໄປ​ເລື້ອຍໆ.
ແປດມື້ຜ່ານພົ້ນໄປ ຫຼັງຈາກ ແຜ່ນດິນໄຫວ ທີ່ມີຄວາມແຮງ 7 8 ຣີກເຕີ້ໄດ້ທຳລາຍ ປະເທດເນປາລ ບັນດາເຈົ້າໜ້າທີ່ ກ່າວວ່າ ຄວາມຫວັງທີ່ຈະພົບຜູ້ລອດຊີວິດມາໄດ້ຕື່ມອີກນັ້ນ ແມ່ນຈາງຫາຍໄປເລື້ອຍໆ ບັນດາເຈົ້າໜ້າທີ່ລັດຖະບານ ກ່າວໃນວັນອາທິດມື້ນີ້ ວ່າ ໂຕເລກຂອງພວກທີ່ໄດ້ເສຍຊີວິດໄປ ຢູ່ໃນເນປາລນັ້ນ ໄດ້ກາຍ 7,000 ຄົນແລ້ວ ຫຼາຍໆມື້ຜ່ານມາ ທີ່ບໍ່ມີຮ່ອງຮອຍ ຂອງຊີວິດໃດໆເລີຍ ທ່າມກາງ ກອງພູຂອງຊາກຫັກພັງ ໃນທົ່ວນະຄອນຫຼວງ Kathmandu ເຈົ້າໜ້າທີ່ ກະຊວງພາຍໃນ ທ່ານ Laxmi Dhakal ກ່າວວ່າ ຜູ້ລອດຊີວິດສອງຄົນ ຄື ເດັກຊາຍ ອາຍຸ 15 ປີ ແລະ ຜູ້ຍິງໄວ 20 ກວ່າປີ ຖືກຊ່ອຍເຫຼືອ ອອກມາໄດ້ ຈາກກອງຊາກຫັກພັງ ໃນວັນພະຫັດ ທີ່ຜ່ານມາ ຫຼາຍພັນຄົນ ຍັງຄົງຫາຍສາບສູນຢູ່ ລວມທັງຊາວຢູໂຣບປະມານ 1,000 ຄົນ ບັນດາຜູ້ລອດຊີວິດ ຮຽກຮ້ອງໃຫ້ລັດຖະບານ ແລະ ກຸ່ມຊ່ອຍເຫຼືອຕ່າງໆ ເລັ່ງລັດຈັດສົ່ງ ອາຫານ ນ້ຳ ແລະ ສິ່ງຂອງຊ່ອຍເຫຼື່ອຕ່າງໆ ໄປໃຫ້ຜູ້ ຄົນຈຳນວນຫຼວງຫຼາຍ ທີ່ອາໃສ່ຢູ່ ກາງແຈ້ງ ຫຼັງຈາກທີ່ໄດ້ສູນເສຍເຮືອນຊານ ຂອງພວກເຂົາເຈົ້າ ທ້າວ Abhishek Bhutoria ອາສາສະໝັກຊ່ອຍເຫຼືອຄົນນຶ່ງ ກ່າວວ່າ